**NOTA DE FUNDAMENTARE**

**la proiectul Hotărârii Guvernului cu privire la dizolvarea unor instituții rezidențiale din domeniul educației și modificarea unor hotărâri ale Guvernului**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Proiectul Hotărârii de Guvern cu privire la dizolvarea unor instituții rezidențiale din domeniul educației și modificarea unor hotărâri ale Guvernului a fost elaborat de către Ministerul Educației și Cercetării. |
| **2. Condițiile ce au impus elaborarea proiectului actului normativ** |
| Republica Moldova, ratificând Convenția ONU cu privire la drepturile copilului (1993) şi Convenția ONU privind drepturile persoanelor cu dizabilități (2007), s-a angajat să asigure respectarea drepturilor tuturor copiilor prin promovarea reformelor în domeniile educației, protecției sociale și sănătății copilului.  Codul educației al Republicii Moldova nr. 152/2014, Legea privind incluziunea socială a persoanelor cu dizabilități nr. 60/2012, Programul de dezvoltare a educației incluzive în Republica Moldova pe anii 2011 – 2020, aprobat prin Hotărârea Guvernului nr. 523/2011 și Programul național pentru protecția copilului pe anii 2022-2026, aprobat prin Hotărârea Guvernului nr. 347/2022garantează copilului cu cerințe educaționale speciale exercitarea dreptului la educație, bazat pe principii incluzive.  În vederea implementării Programului de dezvoltare a educației incluzive în Republica Moldova, s-a realizat Reforma sistemului rezidențial de îngrijire a copilului, ale cărei obiective au avut ca scop:  1. Reducerea continuă a numărului de copii aflați în îngrijire rezidențială;  2. Asigurarea reintegrării socio-educaționale calitative a copiilor dezinstituționalizați din sistemul rezidențial de îngrijire a copilului.  Luând în considerarea faptul că obiectul proiectului Hotărârii de Guvern constă în dizolvarea prin lichidare a 2 instituții publice, care implică și deciderea sorții patrimoniului gestionat de instituțiile propuse spre dizolvare, s-a considerat oportun includerea în actualul proiect de Hotărâre de Guvern și a prevederilor privind transmiterea unor bunuri către 2 instituții publice din subordinea Ministerului Educației și Cercetării și respectiv în proprietatea a 2 unități administrativ-teritoriale.  În conformitate cu art. 5 alin. (5) Legea nr. 29/2018 *privind delimitarea proprietăţii publice*, „*Transmiterea în administrare/gestiune a bunurilor domeniului public se efectuează prin hotărâre de Guvern sau printr-o decizie a consiliului local/a Adunării Populare a unității teritoriale autonome Găgăuzia*”.  La caz, construcțiile și terenurile din gestiunea Școlii de Tip Internat pentru Copii Rămași fără Ocrotire Părintească din Ceadîr-Lunga, UTA Găgăuzia și respectiv a Școlii Internat Auxiliară din Hînceşti constituie bunuri domeniul public.  Referitor la activitatea statutară ale instituțiilor propuse spre dizolvare:  **I. Şcoala de Tip Internat pentru Copii Rămași fără Ocrotire Părintească din Ceadîr-Lunga, UTAGăgăuzia**  Instituția și-a sistat activitatea în luna iunie 2024. Ultimii 12 copii au fost repartizați în 4 familii de asistență parentală profesionistă și reintegrare/familia biologică, după cum urmează:  - or. Vulcănești - 3 copii;  - sat. Cazaclia - 1 copil;  - or. Căușeni - 1 copil;  - mun. Comrat- 1 copil;  - reintegrare/familia biologică-6 copii.  În prezent, conform schemei de încadrare a personalului care, include 8 unități sunt angajate 6 persoane. Salariații școlii urmează a fi preavizați, în conformitate cu Codul muncii și vor beneficia de indemnizațiile prevăzute de legislația în vigoare.  Bunurile imobile cu nr. cadastrale 9602223.341, 9602223.341.02, 9602223.341.03, 9602223.341.07, 9602223.341.08, 9602223.341.09, 9602223.341.10, 9602223.341.11 și 9602223.341.12 se propun a fi transmise din gestiunea Școlii de Tip Internat pentru Copii Rămași fără Ocrotire Părintească din Ceadîr-Lunga, în gestiunea Școlii Profesionale din Ceadîr-Lunga, în scopul utilizării acestora în domeniul educațional (pentru instruirea elevilor la programe “Bucatar-Chelner” și „Bucătar-Cofetar” și pentru cazarea elevilor).  Instituția dispune de cămine și o cantină spațioasă și renovată. În plus, teritoriul instituției Școlii de Tip Internat pentru Copii Rămași fără Ocrotire Părintească din Ceadîr-Lunga are o suprafața de 5.1945 ha. Un alt motiv ar fi amplasarea instituției în interiorul localității și în nemijlocită apropiere de Școala Profesională Ceadîr-Lunga.  În același timp, bunul imobil cu nr. cadastral 9602223.341.05 se propune a fi transmis din gestiunea Școlii de Tip Internat pentru Copii Rămași fără Ocrotire Părintească din Ceadîr-Lunga în gestiunea Centrulului Republican de Asistență Psihopedagogic, în scopul dezvoltării unei filiale în Ceadîr-Lunga a Structurii teritoriale de asistență psihopedagogică Comrat din cadrul Centrului, prin care va fi sporit o accesibilitatea și calitatea suportului copiilor cu cerințele educaționale și dizabilități.  Construcția cu nr. cadastral 9602223341.01 se propune a fi transmisă cu acordul Consiliului mun. Ceadîr Lunga, din proprietatea publică a statului (administrarea Ministerului Educației și Cercetării, gestiunea Școlii de Tip Internat pentru Copii Rămași fără Ocrotire Părintească din Ceadîr-Lunga) în proprietatea mun. Ceadîr-Lunga, pentru a fi folosită prioritar în scopurile educaționale.  Construcțiile care se propun a fi transmise sunt incluse la poziția nr. 14 din Anexa nr.2212 a *Hotărârii Guvernului nr.351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile*.  La moment, la poziția nr. 14 din Anexa nr.2212 a Hotărârii Guvernului nr.351/2005sunt indicate 12 construcții. Acestor 10 construcții li s-au atribuit numerele cadastrale: 9602223.341.01, 9602223.341.02, 9602223.341.03, 9602223.341.05, 9602223.341.07, 9602223.341.08, 9602223.341.09, 9602223.341.10,9602223.341.11,9602223.341.12  **II. Şcoala-Internat Auxiliară din Hînceşti**  În anii de studii 2022-2023, 2023-2024 și 2024-2025 instituția nu a avut niciun copil, conform notei informative nr. 27 din 21.10.2024, prezentate de către Școala Internat Auxiliară din Hîncești.  În prezent, în Școala Internat Auxiliară din Hîncești activează 5 salariați:directorul interimar, contabilul, administratorul de patrimoniu, paznicul și îngrijitor - măturător. Salariații școlii urmează a fi disponibilizați, în conformitate cu prevederile Codului muncii.  Potrivit proiectului Hotărârii de Guvern se propun a fi transmise 8 bunuri imobile din proprietatea publică a statului aflate în administrarea Agenției Proprietății Publice (terenul) și Ministerului Educației și Cercetării (construcțiile), gestiunea Şcolii-Internat Auxiliară din Hînceşti în proprietatea consiliului raional Hîncești.  Terenul care se propune a fi transmis este inclus la poziția nr. 738 din Anexa nr. 1 a Hotărârii de Guvern nr. 161/2019 *cu privire la aprobarea listei terenurilor proprietate publică a statului din administrarea Agenției Proprietății Publice*.  Construcțiile care se propun a fi transmise sunt incluse la poziția nr. 11 din Anexa nr.2212 a *Hotărârii Guvernului nr.351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile*.  La moment, la poziția nr. 11 din Anexa nr.2212 a Hotărârii Guvernului nr.351/2005sunt indicate 8 construcții, iar în Registrul bunurilor imobile sunt înregistrate 7 construcții. |
| **3. Obiectivele urmărite și soluțiile propuse** |
| Proiectul Hotărârii de Guvern se referă la dizolvarea prin lichidare unor instituții rezidențiale și modificarea unor hotărâri ale Guvernului.  Proiectul de Hotărâre conține următoarele dispoziții principale:  pct.1 prevede aprobarea dizolvării prin lichidare a Şcolii de Tip Internat pentru Copii Rămași fără Ocrotire Părintească din Ceadîr-Lunga UTA Găgăuzia și a Şcoalii-Internat Auxiliară din Hînceşti;  pct.2 prevede instituirea comisiilor de lichidare a instituțiilor de învățămînt nominalizate mai sus;  pct.3 prevede disponibilizarea salariaților instituțiilor în conformitate cu prevederile legislației muncii;  pct.4.1. prevede transmiterea bunurilor din gestiunea Şcolii de Tip Internat pentru Copii Rămași fără Ocrotire Părintească din Ceadîr-Lunga în gestiunea gestiunea Școlii Profesionale din Ceadîr-Lunga;  pct.4.2. prevede transmiterea bunurilor din gestiunea Şcolii de Tip Internat pentru Copii Rămași fără Ocrotire Părintească din Ceadîr-Lunga în gestiunea Centrului Republican de Asistență Psihopedagogică;  pct.4.3. prevede transmiterea, cu acordul Consiliului municipal Ceadîr-Lunga, din proprietatea statului, administrarea Ministerului Educației și Cercetării și gestiunea Şcolii de Tip Internat pentru Copii Rămași fără Ocrotire Părintească din Ceadîr-Lunga UTA Găgăuzia în proprietatea Unității Teritoriale Ceadîr-Lunga.  pct.4.4. prevede transmiterea, cu acordul Consiliului raional Hîncești, din proprietatea statului, administrarea Agenției Proprietății Publice și Ministerului Educației și Cercetării, gestiunea a Şcoalii-Internat Auxiliară din Hînceşti în proprietatea consiliului raional Hîncești.  pct.5 prevede instituirea comisiilor comune de transmitere a bunurilor;  pct.6 prevede aprobarea modificărilor la unele Hotărâri de Guvern, conform anexei;  În anexa de la proiectul Hotărârii de Guvern sunt enumerate modificările operate la Anexa nr.2212 la Hotărârea Guvernului nr.351/2005 „Cu privire la aprobarea listelor bunurilor imobile proprietate publică a statului și la transmiterea unor bunuri imobile”, din Anexa nr.5 la Hotărîrea Guvernului nr.146/2021 cu privire la organizarea şi funcţionarea Ministerului Educației și Cercetării și din Anexa nr.3 la Hotărârea Guvernului nr.161/2019 cu privire la aprobarea listei terenurilor proprietate publică a statului din administrarea Agenției Proprietății Public. |
| **4. Analiza impactului de reglementare** |
| 4.1. Impactul asupra sectorului public |
| Va fi gestionat și valorificat în mod corespunzător patrimoniului public al statului |
| 4.2. Impactul financiar și argumentarea costurilor estimative |
| Implementarea prevederilor proiectului nu necesită cheltuieli financiare suplimentare din bugetul de stat.  Cheltuielile de disponibilizare a personalului din cele două instituții publice propuse spre dizolvare prin lichidare vor fi acoperite din fondul mijloacelor bugetare aprobate pentru anul 2025.  Pentru întreținerea acestor două instituții de învățământ propuse spre lichidare pentru anul 2024 au fost aprobate mijloace financiare în sumă de 5.001,5 mii lei, iar pentru anul 2025 au fost planificate mijloace financiare în sumă de 2.142,5 mii lei. Ca rezultat al lichidării din suma planificată pentru anul 2025, circa 805,9 mii lei urmează a fi redistribuite instituțiilor care iau în gestiune bunurile transmise de către Școala de Tip Internat pentru Copii Rămași fără Ocrotire Părintească din Ceadâr-Lunga UTA Găgăuzia la subprogramul 8808 (învățământ profesional tehnic secundar) și subprogramul 8813 (servicii generale în educație). |
| 4.3. Impactul asupra sectorului privat |
| **Nu este aplicabil.** |
| 4.4. Impactul social |
| 4.4.1. Impactul asupra datelor cu caracter personal |
| **Nu este aplicabil.** |
| 4.4.2. Impactul asupra echității și egalității de gen |
| **Nu este aplicabil.** |
| 4.5. Impactul asupra mediului |
| **Nu este aplicabil.** |
| 4.6. Alte impacturi și informații relevante |
| **Nu este aplicabil.** |
| **5. Compatibilitatea proiectului actului normativ cu legislația UE** |
| Proiectul nu intră în categoria actelor normative care necesită expertiza de compatibilitate cu legislația Uniunii Europene. |
| **6. Avizarea și consultarea publică a proiectului actului normativ** |
| În scopul respectării prevederilor Legii nr.239/2008 privind transparența în procesul decizional, anunțul privind consultarea publică a proiectului a fost plasat pe pagina web particip.gov.md (https://particip.gov.md/ro/document/stages/\*/13361), precum și pe pagina web oficială a Ministerului Educației și Cercetării [www.mec.gov.md](http://www.mecc.gov.md), compartimentul Transparența decizională.  Proiectul Hotărârii de Guvern urmează a fi avizat de către Ministerul Finanțelor, Ministerul Infrastructurii și Dezvoltării Regionale, Ministerul Dezvoltării Economice și Digitalizării, Ministerul Muncii și Protecției Sociale, Agenția Proprietății Publice și Agenția Geodezie, Cartografie și Cadastru. |
| **7. Concluziile expertizelor** |
| Proiectul urmează a fi supus expertizei anticorupție la Centrul Național Anticorupție și expertizei juridice la Ministerul Justiției. |
| **8. Modul de încorporare a actului în cadrul normativ existent** |
| **Nu este aplicabil.** |
| **9. Măsurile necesare pentru implementarea prevederilor proiectului actului normativ** |
| Pentru implementarea proiectului Hotărârii de Guvern sunt necesare următoarele măsuri:  1. Instituirea Comisiilor de lichidare și derularea procedurii de lichidare;  2. Instituirea Comisiilor de transmitere a bunurilor imobile și transmiterea bunurilor imobile către noi proprietari/gestionari.  3. Preavizarea personalului angajat în instituțiile publice supuse dizolvării și disponibilizarea acestora după caz;  4. Radierea persoanelor juridice dizolvate. |

**Ministru Dan PERCIUN**

Ex: Ciorba Dumitru, consultant principal

Direcția juridică și resurse umane

E-mail: dumitru.ciorba@mec.gov.md

tel. 022 23 27 62